Μαρία Αμαλία του Νάσσαου-Ντίλενμπουργκ

Η Μαρία Αμαλία, ολλανδ.: Maria Amalia van Nassau-Dillenburg (27 Αυγούστου 1582 - 31 Οκτωβρίου 1635) από τον Οίκο του Νάσσαου ήταν κόρη του κόμη του Νάσσαου-Ντίλενμπουργκ και με τον γάμο της έγινε κόμισσα του Ζολμς-Μπράουνφελς. Οι απόγονοί τους κυβέρνησαν την περιοχή για πολλές επόμενες γενιές.

 Γεννήθηκε στο κάστρο Ντίλενμπουργκ το 1582 ως πέμπτη κόρη (1η από τουν 2ο γάμο) του Ιωάννη ΣΤ΄ κόμη του Νάσσαου-Ντίλενμπουργκ και της 2ης συζύγου του Κουνιγούνδης-Ιακωβαίας των Βίττελσμπαχ, κόρης του κόμη του Παλατινάτου-Ζίμερν. Στην ηλικία των 18, στις 22 Αυγούστου 1600 στο Ντίλενμπυργκ, η Μαρία-Αμαλία παντρεύτηκε τον 30χρονο εξάδελφό της Γουλιέλμο Α΄ κόμη του Ζολμς-Μπράουνφελς (1570-1635). Ήταν γιος του Κόνραντ κόμη του Ζολμς-Μπράουνφελς και της Eλισάβετ του Νάσσαου-Ντίλενμπουργκ, που ήταν θεία της Μαρίας-Αμαλίας. Αυτός ο γάμος πραγματοποιήθηκε με ειδικό αίτημα του Φιλίππου-Λουδοβίκου Β΄ κόμη του Χάναου-Μύντσενμπεργκ. Μετά το τέλος του Κόνραντ κόμη του Ζολμς-Μπράουνφελς το 1592, η κομητεία Ζολμς-Μπράουνφελς διαχωρίστηκε από το Ζολμς-Γκράιφενσταϊν και το Ζολμς-Χούνγκεν. Από το 1592 ο Γουλιέλμος Α΄ ήταν κόμης του Ζολμς-Γκράιφενσταϊν και με το γάμο της η Μαρία-Αμαλία έγινε κόμισσα. Μεταξύ 1602 και 1606, εντός 44 μηνών, γέννησε τρεις κόρες και έναν γιο. Στα επόμενα 14 έτη γέννησε άλλα έξι παιδιά. Μετά το τέλος του πατέρα της Ιωάννη ΣΤ΄ κόμη του Νάσσαου-Ντίλενμπουργκ το 1606, ως μέρος της κληρονομιάς, η Μαρία-Αμαλία έλαβε το ποσό των 2.000 γκίλντερς. Το 1629 η Mαρία-Αμαλία απέκτησε αποκλειστικά το Ζόλμσερ Χοφ στο Έντιγκεν της Έσσης, που σήμερα είναι ένα από τα μνημεία πολιτιστικής κληρονομιάς στο Ζινν της Έσσης. Το 1619 μια δεύτερη κόρη του Ιωάννη ΣΤ΄ παντρεύτηκε έναν κόμη του Ζολμς: στις 8 Φεβρουαρίου 1619 η Γιουλιάνα (1565-1630), κόρη της πρώτης συζύγου του Ιωάννη ΣΤ΄ Ελισάβετ του Λόιχτενμπεργκ, παντρεύτηκε τον Ιωάννη-Αλβέρτο Α΄ κόμη του Ζολμς-Μπράουνφελς. Από το 1618 έως το 1648 ολόκληρη η Γερμανία, μαζί με την υπόλοιπη Ευρώπη, μπήκε στον Τριακονταετή Πόλεμο. Κατά το έτος της πανώλης 1635- 1636 απεβίωσε η Μαρία-Αμαλία, ο σύζυγός της Γουλιέλμος Α΄ και ο μεγαλύτερος γιος τους. Το 1635 ο Γουλιέλμος Β΄ ακολούθησε τα βήματα των πατέρων του και ήταν κυβερνήτης του Ζολμς-Γκράιφενσταϊν μέχρι το 1676. Ο γιος του Βίλχελμ-Μόριτς (1651-1720) επανένωσε τις κομητείες Ζολμς-Γκράιφενσταϊν και Ζολμς-Μπράουφελς, την οποία κυβέρνησε μέχρι το 1720. Τον διαδέχθηκε ο γιος του Φρειδερίκος-Γουλιέλμος (1696–1761), ο οποίος έγινε πρίγκιπας της Γερμανικής αυτοκρατορίας το 1742. Παντρεύτηκε το 1600 τον εξάδελφό της Γουλιέλμο Α΄ κόμη του Ζολμς-Μπράουνφελς και είχε τα ακόλουθα τέκνα: Ιωάννα-Ελισάβετ (27 Δεκεμβρίου 1602 – 27 Μαρτίου 1627), απεβ. 25 ετών. Ιωάννης-Κόνραντ (17 Δεκεμβρίου 1603 – 4 Δεκεμβρίου 1635), νυμφεύτηκε την Άννα-Μαργαρίτα του Ζολμς-Χόενζολμς. Γιουλιάνα (30 Μαΐου 1605 – 16 Αυγούστου 1629), απεβ. 24 ετών. Σαβίνα (γενν. 9 Ιουλίου 1606), παντρεύτηκε τον Γεώργιο-Χάρτμαν από τον Τσίντσεντορφ-Πότενντορφ. Αμαλία (11 Σεπτεμβρίου 1607 – 4 Νοεμβρίου 1608), απεβ. 1 έτους. Γουλιέλμος Β΄ (9 Αυγούστου 1609 – 19 Ιουλίου 1676), παντρεύτηκε πρώτα τη Γιανέττα-Σίβυλλα του ζολμς-Χόενζολμς και μετά την Ερνεστίνα-Σοφία του Χόενλοε-Σίλινγκσφυρστ. Λουδοβίκος (7 Απριλίου 1614 – 7 Νοεμβρίου 1676), παντρεύτηκε την Άννα Μαρία του Κρίεχινγκεν. Kουνιγούνδη (18 Ιουνίου 1615 – 22 Οκτωβρίου 1635), απεβ. 20 ετών. Άννα-Αμαλία (2 Ιουνίου 1617 – 4 Νοεμβρίου 1635), παντρεύτηκε τον Φίλιππο-Ράινχαρντ Β΄ του Ζολμς-Ηόενζολμς. Eρνέστος-Κάζιμιρ (11 Ιουνίου 1620 – 9 Αυγούστου 1648), απεβ. 28 ετών.